รัฐบาลไทย-ข่าวทำเนียบรัฐบาล-พม. จับมือ กสทช. ลงนามบันทึกข้อตกลงความร่วมมือ “การเชื่อมโยงและแลกเปลี่ยนข้อมูลคนพิการ เพื่อการเข้าถึงสิทธิบริการด้านโทรคมนาคมในการพัฒนาคุณภาพชีวิตคนพิการ”
วันจันทร์ที่ 17 กรกฎาคม 2560
พม. จับมือ กสทช. ลงนามบันทึกข้อตกลงความร่วมมือ “การเชื่อมโยงและแลกเปลี่ยนข้อมูลคนพิการ เพื่อการเข้าถึงสิทธิบริการด้านโทรคมนาคมในการพัฒนาคุณภาพชีวิตคนพิการ”
พม. จับมือ กสทช. ลงนามบันทึกข้อตกลงความร่วมมือ “การเชื่อมโยงและแลกเปลี่ยนข้อมูลคนพิการ เพื่อการเข้าถึงสิทธิบริการด้านโทรคมนาคมในการพัฒนาคุณภาพชีวิตคนพิการ” เพื่อให้สิทธิการเปิดใช้งานเลขหมายโทรศัพท์อัตราพิเศษสําหรับคนพิการ
วันนี้ (17 ก.ค. 60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงพัฒนาสังคมและความมั่นคงของมนุษย์(รมว.พม.)ร่วมเป็นสักขีพยานในพิธีลงนามบันทึกข้อตกลงความร่วมมือ เรื่อง "การเชื่อมโยงและแลกเปลี่ยนข้อมูล คนพิการ เพื่อการเข้าถึงสิทธิบริการด้านโทรคมนาคมในการพัฒนาคุณภาพชีวิตคนพิการ” ระหว่างกระทรวงการพัฒนาสังคมและความมั่นคงของมนุษย์ (พม.) และสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) โดยมี พลอากาศเอก ธเรศ ปุณศรี ประธาน กสทช. ร่วมเป็นเกียรติในพิธีลงนามฯ พร้อมด้วยคณะผู้บริหารกระทรวง พม. ผู้บริหารสํานักงาน กสทช. คณะกรรมการ กสทช. และหน่วยงานที่เกี่ยวข้อง เข้าร่วมงาน ณ อาคารหอประชุมชั้น 2 สํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เขตพญาไท กรุงเทพฯ
พลตํารวจเอก อดุลย์กล่าวว่า เนื่องด้วยสํานักงาน กสทช. ได้จัดการประมูลคลื่นความถี่ย่าน 1800 MHz และ 900 MHz เป็นที่เรียบร้อยแล้ว และได้ออกประกาศหลักเกณฑ์และวิธีการออกใบอนุญาตให้ใช้คลื่นความถี่สําหรับ กิจการโทรคมนาคมย่าน 1800 MHz และ 900 MHz โดยมีเงื่อนไขแนบท้ายใบอนุญาตให้ผู้รับใบอนุญาตต้องกําหนดอัตราค่าบริการพิเศษสําหรับคนพิการ โดยอยู่ระหว่างดําเนินโครงการจัดทําระบบและบริหารจัดการการลงทะเบียน เพื่อกําหนดสิทธิการเปิดใช้งานเลขหมายโทรศัพท์อัตราพิเศษสําหรับคนพิการ ภายใต้เงื่อนไขใบอนุญาตให้ใช้คลื่นความถี่สําหรับกิจการโทรคมนาคมย่าน 1800 MHz และ 900 MHz
พลตํารวจเอก อดุลย์กล่าวต่อไปว่า กระทรวงการพัฒนาสังคมฯ โดยกรมส่งเสริมและพัฒนาคุณภาพชีวิต คนพิการ (พก.) จึงได้มีการประชุมหารือร่วมกับสํานักงาน กสทช. และเห็นชอบในการร่วมกันจัดทําบันทึกข้อตกลง ความร่วมมือ เรื่อง "การเชื่อมโยงและแลกเปลี่ยนข้อมูลคนพิการ เพื่อการเข้าถึงสิทธิบริการด้านโทรคมนาคมในการพัฒนาคุณภาพชีวิตคนพิการ” ขึ้น เพื่อพัฒนาระบบฐานข้อมูลและบริหารจัดการการเชื่อมโยงข้อมูลคนพิการ ของประเทศไทย ระหว่างหน่วยงานที่เกี่ยวข้องกับสํานักงาน กสทช. และสร้างเครื่องมือสําหรับอํานวยความสะดวก การลงทะเบียนขอใช้งานเลขหมายโทรศัพท์อัตราพิเศษสําหรับคนพิการ และป้องกันการแอบอ้างสิทธิและความซ้ําซ้อนที่อาจเกิดขึ้นจากการขอใช้สิทธิการใช้งานเลขหมายโทรศัพท์อัตราพิเศษสําหรับคนพิการ ซึ่งการดําเนินโครงการดังกล่าว จําเป็นที่จะต้องเข้าถึงระบบฐานข้อมูลคนพิการ
พลตํารวจเอก อดุลย์กล่าวต่ออีกว่า ทั้งนี้ สาระสําคัญในการจัดทําบันทึกข้อตกลงความร่วมมือฯ ดังกล่าวนี้ เพื่อกระทรวงการพัฒนาสังคมฯ และสํานักงาน กสทช. เข้าใจและยอมรับร่วมกัน ในการเชื่อมโยงและแลกเปลี่ยนข้อมูลของคนพิการระหว่าง พก. และสํานักงาน กสทช. อีกทั้งยังเป็นการสนับสนุนการดําเนินการภายใต้โครงการจัดทําระบบและบริหารจัดการการลงทะเบียน เพื่อกําหนดสิทธิการเปิดใช้งานเลขหมายโทรศัพท์อัตราพิเศษสําหรับคนพิการ ภายใต้เงื่อนไขใบอนุญาตให้ใช้คลื่นความถี่สําหรับกิจการโทรคมนาคม ย่าน 1800 MHz และ 900 MHz นอกจากนี้ การเชื่อมโยงข้อมูลคนพิการที่จําเป็นของ พก. มายังสํานักงาน กสทช. ในรูปแบบ Web service โดยดําเนินการแลกเปลี่ยนข้อมูลให้ทันสมัยอย่างต่อเนื่อง เช่น ข้อมูลของคนพิการ และข้อมูลของผู้ดูแลคนพิการ เป็นต้น
"สําหรับความร่วมมือระหว่างกระทรวงการพัฒนาสังตมฯ กับสํานักงาน กสทช. ในการดําเนินงานระบบการเชื่อมต่อฐานข้อมูลคนพิการกับระบบโทรคมนาคม ในการลงนามบันทึกข้อตกลงในครั้งนี้ จะช่วยผลักดันการขึ้นทะเบียนคนพิการเข้าสู่ระบบ ที่จะไม่เกิดความซ้ําซ้อน และยังให้สิทธิพิเศษกับคนพิการในการเปิดใช้งานเลขหมายโทรศัพท์อัตราพิเศษ ซึ่งเป็นประโยชน์ต่อคนพิการอย่างมาก ทําให้เกิดเอกภาพและบูรณาการในการใช้ประโยชน์จากฐานข้อมูล คนพิการในการเข้าถึงสิทธิบริการด้านโทรคมนาคมในการพัฒนาคุณภาพชีวิตคนพิการให้ดียิ่งขึ้นต่อไป"พลตํารวจเอก อดุลย์กล่าวในตอนท้าย